open-index/open-wikipedia-markdown huggingface dataset:
Véritap' Egliss éd'Jesus

Cheule **Véritabe Églisse éd'Jésus** (in kinoé : 真耶穌教會 *Zhēn Yēsū jiàohuì*) est eune églisse indépindante créée à Beijing (Kine) in 1917. Ale s'plache conme eune ramification kinoése d'eune branke bertonneuse d'euch cristianime qu' a débuté dins chés innées dis neu chint.
Chol églisse o 1 500 000 mimbes dins ch'monne intié. Chl'églisse ale croét àl téolodjie pintcoutisse, eune doctrinne éstatuhée su'ch'don éd l'Esprit-Saint.

Chés dis artikes del foué sont:
# Ech Saint-Ésprit 
# Ch'batinme 
# Lavages éd pieds 
# L' Sainte Conmunion 
# Jour éd Sabbat 
# Jézus-Crisse 
# El Bibe 
# Ch' Salut 
# L'Églisse
# Echl'avènemint du Sènneu
Ch'ti (biére)

**El Ch'ti** ch'est eune biére d'garde del région franchoèse Nord-Pas-d'Caleu. ale tint sin nom du parler d'eul coin, qu'in lonme simplemint patoé dins ch'te région-lo du qu'in l'pérle, mais qu'est connu sous ch'nom éd ch'ti dins ch'reste d'Franche. Ch'est auchi ch'nom qu'in donne parfoé à ches habitints.

## Brasserie Castelin

Eul'Ch'ti l'est produite par l'brasserie Castelin à Bénifontaine din l'département d'eul Pas-d'Caleu. In o plusieu sortes d'bières : eul'pus connue ch'est l'blonde, mais y o auchi eune blanke, eune breune, eune ambrée pi eune tripe.

Eul brasserie Castelin imploie 30 gins pi produit aux alentours eud 40 000 hectolitres par in, principalmint la Ch'ti mais aussi queques autes biéres comme eul Maltesse, eul Jade, eun biére bio, et queques variétés spéciales eud'Ch'ti (biére eud printemps o d'noël).

## El bière Ch'ti su ch'ouèbe

* Pache oficièle

## Référinces
Lile

**Lile** (*Lille* in franchos, *Rysel* in flaminke ed l'wesse, *Rijsel* in nirlindés), ch'est l'pus grande vile et pi l’ préfecture d'el région Heuts-d'Franche pi un important chinte cultchurel inte ch’ payis d'lingue picarte et pi ch’payis d'lingue flaminke. Ch'est itou l'préfecture d'ech départémint Nord.

Conmeune ed 232 400 gins *intra-muros* à ch’ darain erchinsmint d’2016, Lile ale fourme el Métropole Lile aveuc chés viles Roubés, Tourco, Neuvile-Ask et pi 86 autrés conmeunes. Chèle métropole ale compte 1 140 000 gins au 1er d’ janvier 2014 aveuc 1 038 000 gins dins s'partie franchoèse. Adon, ch'est l'4 aglomérachon ed Franche darîre Paris, Lyon pi Marseille.

Pus larguémint, al apartient à eune grande « *conurbachon* » lonmée Métropole Lile (MEL), fourmée pa queuques viles berges et franchoèses qui rassanne 3,8 millons d'gins et pi qui va d'Aro à Tornai.


Fichier:Place du Général de Gaulle, Lille.JPG|Èl *Grand plache*.
Fichier:France-Lille-VieilleBourse-FacadeGrandPlace.jpg|Èl façade del *Vièle Bourche* su l' *Grand plache*.


### Gins qu'ont kèke cosse à vir aveuc èl conmune Lile

In preumié, y'a l' majon dousqu' ech général ed Gaulle l'est nè. A s'treuve dins l'Viux Lile pi achteure, ch'est un musée. 

Eul général Louis Faidherbe, anménistrateu du Sénégal, il est né itou à Lile.

Eul comédien Flipe Noiret, eul' comique Maxime et pi chés vedètes conme Nicolas Hulot, Bruno Masure, is sont tertous ed Lile.

## Cultchure
Lille ch'est ech chinte deul cultchure chtimi qu'est coère fortemint intiquée dins toudis l'région et pi in Bergike flaminke itou.

## Notes pi référinches
Valincyinne

**Valinciennes**, **Valinchinnes** o **Valincyinnes** ch'est eune conmeune franchoise qu'al est l'chef-liu istorike dé l'comté Hénau franchos. Achteure, Valinciennes ch'est eune sous-préfecture dé l'départémint Nord dins l'région Heuts-d'Franche. 

Al est plachée au confluint d'l'Escaut aveuc l'Raunèle. Valinciennes al a queuquefos té seurlonmée « *l'Atènes du Nord* » pou s'riche passé culturel. Ch'est auchi eune vile usinière et minière fort riche au XIX sièke, l' Companie minière d'Anzin al y a ouvert pusieurs fosses qué l'pus connute ch'est l'fosse Dutemple aveuc s'kévalémint in béton armé qu'egzisse lo. 

Aveuc ses 43 680 gins *intra-muros* in 2016, al est l'6 vile dé l'départémint et pi l'10 dé l'région. Valinciennes a s' truève au keur d'un grand amassache dé viles qu'i va dusqu'à l'bordure aveuc l'Bergike. Adon, Valinciennes et pi sn'aglomérache ch'est l'4 eunité urbaine dé Franche aveuc 367 400 gins in 2013.  

Conme les autrés viles dé l'viu bassin minier dé l'Nord-Pas-Calés, al est directémint dsous l'influince dé l'« *aire métropolitaine dé [[Lile]]* », un insanne métropolitain dé quasi 3,8 millons d'abitants. Lé chintervile dé Lile i s'truève à 45 kilomètes.

## Jografie
L'Escaut al a s'confluint aveuc l'Raunèle à Valinciennes. 

## Histoère

L'aglomérache al a té faite au Heut Moyen Ache. L' vile al émerge vraimint queuques sièkes aprés au XI sièke. I feut dire qu'in a fait dé l'arkéologie et qu' cha pruève eune présince dé l'onme su chés lius dins les tans du Néolitike.

L' prumière fos qu'in put vir lé nom dé l'vile, ch'est dins eune sintince d' 843 dousqué Valinciennes a dévient eune vile neutrèle à l' frontière inte lé Nustrie et pi l'Eustrasie.

## Anménistrachon
Ch'est eune d'sou-préfécture eudpis 1824.

## Jumelache

Eul vile d'Valinchienne al est jumelée aveuc dich eutes viles :

* Brioude (Frins)
* Medway (Roéyôme-uni) eudpis 1955
* Düren (Alemanne) eudpis 1959
* Agriginto (Sicilia - Italie) eudpis 1982
* Gliwice (Polonne) eudpis 1991
* Moscou (Russie) eudpis 1991
* Nacka (Suède) eudpis 1992
* Yichang (Republique populoère eud Chine) eudpis 1998
* Óbuda (Hongrie) eudpis 1999
* Miskolc (Hongrie)

## Nombe ed gins
					

## Lius

* L' tour deul Dodenne (XIV sièke)

* l'basilique Note-Dame-du-Saint-Cordon (1864)
* l'église du Sacré-Cœur
* l'église Saint-Géry
* l'église Saint-Miché
* l' capelle Saint-Josef
* l' capelle Sainte-Bernadette
* l'église Saint-Vaast

* l'église Saint-Colas (XVII sièke), achteure ch'est ène salle éd éspectake. 
* Abaïe Saint-Jean-Baptisse
* Abaïe des Dames ed Biaumont
* Ech chinmetière Saint-Roch

## Chés onmes chélébes del conmune

* Jean Froissart, 
* Philippa éd Hénau, 
* Baudouin VI du Hénau, 
* l'évêque Antoine d' Haynin,  

* Antoine Watteau, (1684-1721), pinte, l'est né l'10 d'octobe 1684 à Valincyinne.

* Jean-Baptiste Pater, pinte
* Charles Eisen, pinte 
* Jean-Baptiste Carpeaux, pinte pi ésculpteu

* Claude Le Jeune compositeu
* Henri Wallon (1812-1904)
* Pierre Richard, 
* Michel Duchaussoy 
* Jean Lefebvre 
* Arnauld Pontier écrivin
* Henri Harpignies pinte

## Loyens

* **(in frinsé)** Ech chite ofichièl deul vile
Rusi

= Royal United Service Institut. =

## ch' ’’think tank’’

Ch’ sigle **RUSI**, ch’est pour ch’Royal United Service Institut.

Ch’est un inglés ’’think tank’' pour el définche pi el sécurité.

Ech institut o té créé  in 1831  par ch’Duke d’Wellington.

## ch’ masque RUSI  Napoléon

Charles Alder, il o donné ch’mortoère masque Napoléon  à chés inglès in 1947. 

Ch’masque, il étoait din ch’Rusi (Royal United Service Museum) in 1952  mais quante el institution est dévnue ch’Royal United Service Institution, ech masque o té perdu  aux invirons d’1972.

= Notes pi référinches =

= Loéyins iperteskes =

* Royal United Services Institute for Defence and Security Studies
Union uropéyine

L' **Union uropéyine**, ch'est un insimbe éd pouéyis del Urope (27).

Cha o té créé l'25 d'marche 1957.

## Chés poéis del Urope

## Chés langues éd l'Union

Il y o vint-quate langues offichielles dins l'Union uropéyène (2013) =

## Candidats (2014)

## Notes pi référinches
Bergike

Ch’ **Roéyôme Bergike** (*Koninkrijk België* en nirlandoès, *Königreich Belgien* in alemant), est un poaiyis d’Urope del’Ouest. L’surface **Bergike** est d’ 30 528 km² aveuc éne populachon d'inviron dis miyions pi un dmi d'gins. Es capitale ch'est Brusselle.

Ch'est in païs au nord d'el Franche, d'où l'on parle auchi el chti dins l' Walonnie Picarde (Wallonie in franchoés).

dvise = « L'union fait la force » (franchoès, vérchon originale)« Eendracht maakt macht » (nirlindé) «Einigkeit macht stark» (alemant)

Chés Berges y en o =

:- 6 117 440 gins dins l' Région flaminke
:- 3 435 879 gins dins l'  Région walonne
:- 1 031 215 gins dins l' Région d’Brusselle-Capitale.

### Langues
Ch’poaiyis est unne rinconte d’cultchures djermanike pi romane.

Ches troès langues oficièles sont ch’ nirlindé, ch’ franchoès pi ch’alemant.

Is sont égales dins ch’poéis fédéral. 

Seulmint el Région d’Brusselle-Capitale (inviron dis por un chint d’chés gins) est oficièlemint bilingue (franchoès pi nirlindoès). 

El Région flaminke (chincante-uit por un chint d’chés gins), plachée à nord ouest, oficièlemint unilingue nirlindofone. 

El Région walonne (plu d’trinte-deus por un chint d’chés gins), plachée à sud est oficièlemint unilingue frinchôfone à l'exception dins esn partie Est del région del Communauté djermanofone Bergike, (inviron 75 000 d’gins, mwins d'un por chint d’chés Berges. 

Aveuc chés langues oficièles, des langues régionales indogènes sont parlées = 

ch’ brabançon, ch’ campenoés, ch’ Flaminke occhidintal, ch' flaminke oriental, chl' anvérsoés,  ch’ franchike ripuaire, ch’ limbourjô, ch’ lorrain, ch' gamès ,ch’ lussimbourjoé, ch’ picard pi ch’ walon.

## Histoère

## Jografie

**Roéyôme Bergike** - 
::*Royaume de Belgique* (fr) - *Koninkrijk België* (nl) - *Königreich Belgien* (de) 

monnoé = Uro

donmène intarnète = .be

## Notes pi référinches


## Loéyins iperteskes
* **Fédéral** 
** Porjet del'administration berge
** L’ Constitution berge
** Site oficièl de la Monarchie berge (quadrilingue)

* **Communauté franchoèse Bergike** 
** Conmunité franchoèse Walonnie-Bruxelles
** ch’Parlemint

* **Histoère pi conchécanches linguistiques**
** L'Etat Belge

* ** Conmunité jermanofone** 
** Conmunité jermanofone (in alemant)
** Parlemint (in alemant)

* ** Conmunité flamède + Région flamède**
** Portail officiel (nirlandofone et inglofone) su l’Flandre
** Parlement (in chinq langues, i y o ch’ franchoès)
** Flandre Historique, histoère mouvementée del flandre.

* **Région walonne** 
** Porjet Région walonne
** ch’Parlemint walon

* **Région d’Brusselle-Capitale** 
** Région Bruxelles-Capitale
** Parlemint

* **Commission communautaire française** 
** Commission communautaire française
** Parlemint frinchofone bruxelloès
Ch'mértyr d'Fuschien

**Ch’mértyr d’Fuschien:**

Au 3 sièke, chés chrétiens  Fuscianus pi Victoris vnoai'te d’Rome. I s’o mis in cmin aveuc sin halot pi sin saclet por évnir évingeliser ches Morins. I avoait dzoin d’sinctifier chés païens.

In 303, Victoric pi Fuschien i sont din ch’village d’Sama (Sains-in-Amiénoés) din ch’moaison d’Gentien.
Ach’momint-lo, chés chrétiens étoaite percétchutés par chés romains. Ch’préfet romain Rictiovarus, pro li, un boin chrétien, ch’étoait un chrétien défuncté. Au 11 éd déchimbe 303, chés chinturions i ont copé ch’co d’Fuschien pi d’Victoric din chés bos.

**El léginde d’saint Fuschien:** 
 
I y o unne vieille léginde qu’o rtreuve din chés écrivures d'chés mouénes.  Fuschien pi Victoric, is ont rvnu à Sains aveuc el tète din leu bros. N’est mie creuyabe echl histoére-lo. . Bié seur, parsonne i n’sairo mie jamoais si ch’est vrai.
Parsonne i n’savoait mie pu d’où qu’ch’est qu’iz étoai'te chés rliques.

Au 6 sièke,  ch’tchuré Lupicin o traché, déheutè pi rtreuvé ches luisets d’chés 3 mèrtyrs.
Edpi ch’temps lo, chés pélérins i s’in vont vir ch’tombe d’echti qu’oz appeloait achteur saint Fuschien.
Chés pélérins iz ont cminché à rabziner, per bégnotées, por s’ertcheuiller dvant ch’tombe.
I n’in vnoait tellemint qu’il o follu rélerdjir ch’capelle et pi apreu oz o foait unne abaïe. Is ont cminché per coper ches abes. Is ont foait trondler à coeups d’tchuignies tous ches bieux abes.

**El abaïe d’Saint-Fuschien-à-Bos pi ch’cminchemint dech village:** 

Aveuc ch’monastère d’Saint-Fuschien-à-Bos, oz o atampi des moaisons. Ches neurminds, is ont broéyé ch’monastère in 860. is ont bouté l’fu à ch’monastère.
Ch’est quasimint deux chints ans pu tèrd, in 1105, ch’comte d’Anmyin (Enguerrand d’Boves,  1042-1116) baille el monnoèe por chl' abaïe d'Saint Fuschien qu’est rabistotché pa ches bénédictins. 

## Référinches
Abaïe d'Saint Fuschien

Ech **monastère d’Saint-Fuschien-à-Bos** est unne abaïe bénédictine foaite à l’ fin dech  6 sièke din ch’vilage ed Saint-Fuschien (in frinsé: Saint-Fuscien - Somme). Chés Neurminds, is ont broéyé ch’ monastoère in 860. Il o té érfoait in 880 pi erbroéyé in 925. Il étoét in ruine pindant 180 ans.

À l’innée 1105, Enguerrand ed Bofe, ch’comte Anmyin (1042-1116), i baille el monnoèe por l'abaïe qu’est rabistotchée pa chés bénédictins. À l’innée 1648, el réforme d’Saint Maur (vir: Congrégation de Saint-Maur ) est foaite din l'abaïe. El moaison mère des Maurisses al étoét à Paris, pi is foaisètte unne vie monastique fidèle à saint Bénouet. À ch’ tins, el moaison dech l’abé (achteure « ch' catieu d’Saint-Fuschien ») est rabistotchée. L'église del abaïe sert por ech culte din ch' vilage pi chés mouénes foaitte l'école por chés tiots éfants.

El congrégacion bénédictine d’ Saint Maur est rassatchée à ch’ tins del révolucion in 1790. Chés habitants foaitte unne péticion in avri 1791 por garder leu église pi l‘école, mais el nacion vindoètte l'abaïe. Chés acateus, qué déberlindjage qu’is ont-ti foait din l’abaïe. Qué touillage! Ech vilage est sans église, pi à l’innée 1820, unne capèle est foaite din unne vieille cinse.

À l’innée 1825, ech père Lardeur (1776-1863) il acate l'abaïe por foaire unne école dés Frères d’Saint Joseph. Chés écoles del congrégacion étoét vertillante ach tin Napoléon III mais unne afoaire din l'école d’Cîteaux à chl’an 1888 a arté el congrégacion dés Frères d’Saint Joseph. Is vindoètte chés batimints dech couvint à un acateu particulier. 

Achteure, i reste qu' el moaison dechl’abé (lonmée "ch’catieu" ) pi un tiot batimint del vieille abaïe d’Saint-Fuschien-à-Bos.

## Notes
* Charles Salmon, *Notice historique sur l'ancienne abbaye et le village de Saint-Fuscien-au-Bois, près Amiens*, Lenoël-Hérouart Imprimeu,  Anmien (1857).
** vir : Charles Salmon , Notice historique sur l'abbaye et le village de Saint-Fuscien-aux-Bois, près d'Amiens,  dins La Picardie, revue historique archéologique et littéraire (1855) , tome = 1 , p. 229-236, 312-320, 566-574 / lire in line = ichi , et pi (1856) , tome  = 2, p. 481-496, p. 540-549  <small>(lire in line)</small>
* Dom Michel Germain, *Matériaux du Monasticon Gallicanum*, manuscrit : « Abbatia S. Fusciani de Nemore illustrata »
* Florence Charpentier et Xavier Daugy, *Sur le chemin des abbayes de Picardie, histoire des abbayes picardes des origines à nos jours*, Amiens, Encrage Edition, 2008 

## Référinches
Lapin à pronnes pi à rogins

Ch' Lapin à pronnieux pi à roésin (rogins) ( Lapin aux pruneaux et aux raisins)

Ch’ **Lapin à ch’mod Tornai** s’minge pindant ch’ Lindi pardjuré (Lundi Perdu).

Din l’èrchette, in mette ch’ lapin (*Oryctolagus cuniculus*) din un couet aveuc ch’matière cros, quante infin ch’lapin est asi, in mette ches onions et pi d’l’ieu.

Finalmint, in y mette des pronnieus pi ch’roésin. 
Cha ch'minge aveuc des ratatoules tchuites àl vapeur.
I n’y en o qui dit’t eq ch’est si bion qu’apreu i fut ratrucher ch’plot .

Ch’Lindi pardjuré (**Lundi Perdu** ou **Lundi Parjuré** in franchoès) ( *verloren maandag* ou *verzworen maandag* in nirlandoès) est unne fête ch'lindi apreu ch'l'Épifanie. Ch'Lindi pardjuré i s'fète à Tornai à Lille, à Douai pi dins el province Anvers. 

Durint ch'repas, in minge du lapin pi y o un roi de ch'tabe. 

## Ch'Menu dech Lindi pardjuré

Ch' menu est: 

tiote sauchiche in intrée, 

lapin d'Tornai, 

salade d'tornai ( s'minge aveuc du mutiau ou du jambon ).

pi unne galète por ch'dessert (ch'est l'épiphanie et pi y o unne fève din l'galète).

## L’ércette dech Lapin à ch’mod Tornai

Por Lapin à ch’mod Tornai, in o bsoin por quate gins : 

1 lapin, quate onions, deuse tchuillères à soupe d’frinne, 10 à 15 pronnieux, des roésins hérlès, du bure ou éd l’wile, du pouillu (thym in franchoès) pi unne feuille d' laurier, del cachonade, du poéve pi du sé.

L’ velle, mette unne live ed’ pronnieux pi un mitan d'life éd rogins hérlès dins éd l’ieu por qu’is gonflète'te.

Ch’lapin, in tchuit dins l’ieu din l’tradition d’Tornai pindant ch’Lindi perdu mais o dit à msure, qu’si, in foaite auchi mariner ch'lapin l’vell’ dins l’bière, ch’est plu racachant.
 
Adon, in met dins un saladier : un lite ed bière blond ordinaire, un onion, unne branke ed pouillu, unne feull’ ed laurier, tros quate grinets d’poive, deus écalètes, un filet d’vinaig, unne cuilère d’wile. O met ch'lapin dins ch'liquide et pi in laiche erposer tertous l’nuit.

In foaite rvnir chés morchiaux dins du burre aveuc du sé por éq cha seuch’ bin rousti. 

Achteur, in réduis ch'marinat.
In met dins unne couet aveuc ch'lapin. In rajoute chés pronnes et pi chés rogins. In laiche tchuire duchét’mint unne tiot heur pi in met unne cuillèr ed frine.
Aveuc cha, in met unne peumés-terre éq in écrass’ dins l’sauce.

## Chés lives , Notes pi référinches

*Abécédaire Ateliers Us et coutumes Saison 2004-2005*, Tournai, 2004

*La tradition tournaisienne du « Lundi Perdu »* , dans *Ouf Tournai*, 3 janvier 2008, p.6Elle

Dubart, J-L., *L’ceu qui n’a pos d’lapin, i n’a rien*, dans *Nord Eclair*, 7 janvier 2008

Ravez, W., *Le Folklore de Tournai et du Tournaisis*, Tournai, Casterman, 1975

## Loéyins iperteskes

** la fête
** ses origines
** les plats
* la chanson du lundi parjuré
* recette du lapin
* recette de la saladeElle
* Recette du lapin
Walonnie

El **Walonnie** (*Wallonie* in franchoés, *Waloneye* o bin *Walonreye* in walon) ch'est unne partie del Bergike din ech Sud dech poaiyis.

## Chés provinches del Walonnie


:: * (nombe un)  =    el **[[Prouvinche Brabant walon|provinche Roman Poaiyis]]** (Brabant Walon)  

:: * (nombe deus) =   el **provinche [[Hénau]]** (Hainaut in franchoés - Hinnot in walon) 
    
:: * (nombe troés) =  el **provinche [[Lidje]] ** 
                       
:: * (nombe quate) =  el **provinche [[Lussimbourk]] **  
               
:: * (nombe chonc)  = el **provinche Nameur**                        


## El langue picarde dins l'Walonnie

* Dins ech triangl' éd Mon, Tornai, Ât mais achi dins ch'tchuin Moucron in provinche Hénau in parle ch'picard  conme à Lile in Franche où ch'picard est lonmé  **"cht'i"** dins ch'tchuin-lo. 

* À Valinchiène, ch'picard est lonmé  **"rouchi"** et pi i y o achi un picard "dech Sud" o bin **"d'in bas"** (Vimeu, Pontiu, Anmyiénoés, Bieuvaisis).

* Les avintures de Tintin **"''Les pinderleots de l'Castafiore''"**, ch'est in Picard d'Tornai.
::::*J'direos même puque: Dupont pi Dupond, i bégue'te in picard aveuc leus capieaux !*

* **Sint Nicolas rèyûs' ** avè d's-imâjes dè Else Wenz-Viëtor Brabants dè Felix Timmermans èrmis in picârd dè Douvrègn-Bôdoûr pa Rose-Marie François - Tintenfass, Neckarsteinach (Allemagne), 2017

## Notes pi référinches

:- Région walonne : 3 435 879 gins ;

## Loéyins iperteskes por chés glincheus

* **El région walonne** 
** Uis del région walonne
** Ch'Parlemint walon
Ju d'dgise

Ch'ju d'dgise est lonmé "**djise**" o "**ch'caterlet**" o "**ju d'bate**" o **ju d'infikintchu** (in anmiénoé = l' *infique* o bin l' *intique* ch'est un pitchet d'bos).
Chés infants, i jue'te ach "guilète".
El dgise ( o ch'biglet ), ch'est un chilinte d'bos aveuc 24 cm d'londjeur pi 4 cm éd diamète. El dgise l'est taillée in pointe à chés deus bouts (d'neu cm pèr un bout pi sèt cm à ch'l'eute bout).
Dins ch'ju d'dgise, i feut butcher un d'chés bouts del dgise aveuc l' bate. El bate ch'est un baton d'bos d'70 cm d'londjeur pi d'4 cm éd diamète.
quante in butche el dgise, ale s'leuve pi i feut l'erbeutcher dins ch'l'air por l'invoéyer dindger l'pus loin possibe.

## chés jueus

I y o unne étchipe d'atatchants pi unne étchipe d'défindeus. Ch'ju i s'pratique in deus keups = un keup por s'qualifier pi un keup por mértcher chés points.

Ch'bateu i doét seurtir el dgise dch'tchoin d'attaque pi l'invotéyer dindger au pus loin. Por cho, il o chinq keups; i feut toudi lancher l'pus loin possibe.
Ch'bateu i crie: "**djise**" et pi ch'défindeu, i vo crier "**drouète**"

Si ch'défindeu il o ieu del canche, i atrape l' dgise, i crie "din m'castchette" et pi i gaingne.
Si ch'défindeu, i n'atrape poin l' dgise, ch'l'atatchant i posse el bate tout près del'cailleu. Ch'défindeu i rmasse l' dgise pi i lanche el dgise por toucher l'bate. Alors, os disons qu'ch'jueu il est "débatu".

Ch'bateu i doét adviner ch'nombe d'bate qu'i y o d'pus el dgise djusqu'à ch'cailleu. Si i advine ben, cha vo li foaire gaingner des points:

por 12 bates    ch'est 50 points

por 24 bates   ch'est 100 points

por 36 bates   ch'est 150 points.

Si ch'jueu i s'o berleuré, i n'mérque poin chés points. Il est "débatu".

## Eutes jus proches

* in Italie = "'''Lippa'''", "Lipe", "Tirolo", obin "S-cianco" vu dins ch' film  *Watch Out, We're Mad!*.
* Walonnie = l' **brichte** 
* Croachie = ech **pandorlo** 
* Hongrie = l' **bige**  
* Inde = '''Gillidanda''' ( o Gulli Danda o Viti Dandu ... )  
* Pilipines = ***syatong*** o ***pati-kubra*** (à Morong, Rizal) (conme gilli-danda)
* in Azerbaïdjan = **Çilingağac** (Chilingaghaj)
* in Espanne 
**(Galice) = **billarda**
** in Catalonne et pi dins l' Conmeunité valinchiène = **bòlit**

* Dins chés Étots-Unis =  **pee-wee**

* in Ingueltière = **Tip-cat**, **giddy-gaddy** et **cat's pallet**
* in Polonne = '''Klipa'''
* in Malajie = **konda kondi**
* in Russie pi Oucrinne  = **chizhik** (чижик)

* in Messike  **Shangai** o **Changarais**
* in Cuba = **Quimbumbia**

* **...**

## Notes pi référinches
* Edmond Tanière in avôt foait ène canchon ***ale juôt à l'guiss***
* Achuchon *Dgise dins z'Abes*'
::à ch'L°1 dé l'rue d'ch'l'Ecmindint Jan - 80440 Bove - Picardie - Franche


## Loéyins iperteskes por chés glincheus
* https://web.archive.org/web/20110901214144/http://www.acoute-ichi.com/t1108-jeux-d-antan-le-jeu-de-guise
* http://www.jeuxpicards.org/guise.html
*  ECH'SITE OFFICHIEL ED CHES DGISEUS
Frinsé

Eul **frinsé** ch'est eune langue qu'in pérle princhipalmint in Franche pi din plu d' 30 autes poéis.

régions = su chés 5 continints : 

* Urope 
::(Franche, Bergike, Suisse, Jersey, Guernesey, Italie (din l' Vallée d'Aoste), Vatican, Lussimbourq, Andore); 
* Afrike 
::(Bénin, Burkina Faso, Côte d'Ivoire, Gabon, Guinée, Mali, Niger, Républike démocratique du Congo, Républike du Congo, Sénégal, Togo, Burundi, Cameroun, Comores, Djibouti, Guinée équatoriale, Madagascar, Chintrafrike, Rwanda, Seychelles, Tchad, Algérie, Maroc, Île Maurice, Mauritanie, Tunisie) ; 
* Anmérikes 
::(Canada, Haïti, Guadeloupe, Martinique, Guiyane franchoèse, Étots-Unis ( Louisiane, Maine, Floride ) ; 
* Azie 
::(Liban, Israël et pi des tiotes minorités au Vietnam pi in Inde (Pondichéry)) ; 
* Ochéani 
::(Novèle-Calédonie, Polynésie franchoèse, Wallis-et-Futuna pi Vanuatu).

rang = 10 (lingue maternelle), 2 (influinche)

tipolodjie =  Lingue SVO (sudjét-vébe-obdjét) - Lingue flecsionnelle - Lingue syllabique - Lingue accusative

### Notes
Viles picardes

ch’Portal su 	Chés villes pi chés villages dech domainne lingwistique picard

= Chés villes pi chés villages dech domainne lingwistique picard =

## por cmincher

Dins ch’porjet-lo, il y o des viles (ou villes) pi des vilaches dech domainne lingwistique picard. Ch’domaine-lo, ch’est un tiot morciau del Bergike (l’provinche Henau) et pi ches dépàrtémints Pas-d’Caleus, Sonme , Nord (il y o un tiot morciau aveuc ch’parlache flanminke), Ainne, Oése.

Ch’picard est eune langue qu’ale est el meme dins todis ch’domaine et pi portant in meme tamps qu’ale cange d’eune région pi d’un village à l’aute. Por ecrire, il y o diférintes fachons (pusieurs écrivures : par exampe Feller-Carton) adon ch’est mie conme in frinsé où el Académie Franchoèse dit conmint i feut écrire. In picard, in o par exampe,

Anmien ou Anmyen 

Valinchienne ou Valinsien

Boulonne , Boulongne 

Ed tous sins, ch’est toudi du picard.

## Chés diférints ramòÿmints

el Ville , el vile 

ch’ bourcq = cros village aveuc des martchés 

l’ bourgache = tiot bourcq

ch’village, ch’vilache = ramòÿmint d’moaisons din l’canpousse 

Dins chés viles et pi chés villages, ech bourguémète ou ech maÿeur dirige el merrie. 

= Chés villes pi chés villages =

Dins chés viles-lo, in s’edvise in picard. Il y o ch’lonmé picard pi ch’lonmé frinsé dins chés parentèses : picard-1 , picard-2 (franchoès), par exampe Bieuvais (Beauvais) ou Boulonne , Boulongne (Boulogne)

Il y o des zones d’transicion ( par exampe : Cantily (Chantilly) transition).

## Chés villes pi chés villages din ch’départemint deul'[[Ainne]] (02)

## Chés viles pi chés villaches dins l’départemint de ch'[[Nord (départémint)|Nord]] (59)

## Chés villes pi chés villages din ch’départemint deul'[[Oése]] (60)

## Chés viles pi chés villaches din ch’départemint deul'[[Pas-d'Caleus (départémint)|Pas-d'Caleus]] (62)

## chés viles et pi vilaches dins ch’dépàrtémint [[Sonme (départémint)|Sonme]] (80)

## Chés viles pi chés villaches din l’provinche [[Hénau]] ([[Walonnie]] - [[Bergike]])

= Notes pi référinches =

= Loéyins iperteskes =
* ch' Courrier picard: pannieus in picard
Cougnou

Ch’ **pain d’Jézus** ou **cougnou** est un dessert del Bergike pi dech’ nord Franche. 

## Ch'cougnou pi chés fètes
Ch’cougnou, ch’est por chés éfants. Ch'watieu-lo, i s’minge à l’fète Saint-Coulos pi à l’fète d’Noué, mais auchi à l’ fête Saint-Martin.

Ch’pain d’Jézus est un pain brioché aveuc unne forme qu’ramintuchut ch’tiot ninnin Jézus. 

À mzure, in ajoute à l’pate des roésins hérlès, des pépites d’ chucolat ou des grinets d’chuke. 

Cha s’boét souvint aveuc unne bolèe d’keud chucolat. 

Ch’pain-lo, i n’y in o qui dit’te éq ch’est natif dech l'anchien Hénau mais in l’trouve dins tertous chés prouvinches du sud éd chés Bos-Péis et pi dins l’Princhipauté Lidje.

O disoait à Lidje éq quante in minge chés cougnous à solé, in minge chés cocognes ( Us d’Pake ) aveuc ech poéle à cloque .

## Chés lonmés éd ch’watieu

Ch’mot *pain d’Jézus* o pusieurs lonmés qu’ cange’te slon el région :

* *cougnole* ou *cugnole* dins ech Hénau berche ;
* *'Cognolle* à Mon ;
* *cougnou* dins chés provinches d’Walonnie pi à Brusselle ;
* *quéniole* ou *cuniole* dins ech Hénau pi ch’Cambrésis ;
* *quénieu* in Campagne ;
* *volaeren* ou *folarts* dins el’Flande flanminkante (Dunkèke).
* *coquille* dins el Flande romane ;

 

## Chés ronds
Slon el région, conme dins ech Hénau, ech Nameuroè pi ch’Péis d’Lidje, ch’pain d’Jézus est souvint décoré aveuc des ronds in bief tchuite (achteur ch’est in plate).

In Flande romane, particulièremint à Tornai, o l’décore aveuc un “tiot Jézus”.

Ch’lonmé d’chés ronds, i cange dins chés parlés walons o bin dins chés parlés picards.

Pèr égzimpe, cha s’dit el *botroûle* à Carleroé, el *mastele* à Sombreffe et pi ch’ *fayu* à Lidje dins chés parlés walons.

Dins chés parlés picards, o dit l’ *corone* à Obechî (fr: *Aubechies*) et pi ech *macaron* à Bouchu.

## Notes pi référinches
a - Cougnou n.m. = Walon chintral, méridional pi oriental. Brusselle. Brioche d’Noué  ( *in* Willy Bal, *Belgicismes : Inventaire des particularités lexicales du français en Belgique*, éd. De Boeck Université, Bruxelles, 1994, p. 50 )

b - *quéniole* o *cuniole*, du latin *cunæ*, berceau, maillot, *cunalis*

Coquille, s. f. = Watieu d’forme oblongue éq ch’tiot Jézus met, à Noué, dsous ech cavet d’chés éfants sages. ( *in* Pierre Legrand, *Dictionnaire du patois de Lille*, Éd. Vanackere, Lille, 1856,  google-books  )

c - Quéniole. V. *kéniole*. Dins ch’départmint Meurthe, ches watieus-lo is lonme’te *côgnés* . Chés côgnes-lo, is ont el mème forme qu'à Valinsien et pi is s’donne’te ch’jour de l'an ( *in* Gabriel Hécart ech *Dictionnaire rouchi-français* , Lemaître Éd. , Valincyinne, 1834, google-books )



## À vir auchi
* Chantal van Gelderen, Philippe Saenen (fotografies), *Les Trésors Gourmands de Wallonie*, éd. Renaissance du Livre, coll. « Saveurs gourmandes & art de vivre », 1999, p 63-65
* Jean-Pierre Ducastelle, *Au pays des cougnous, cougnoles et coquilles La pâtisserie traditionnelle de Noël et les ronds de cougnoles*, éd. Céfal, coll. « Tradition wallonne », 1990
* Walter Ravez, *Folklore de Tournai et du Tournaisis*, éd. Casterman, Tournai, 1975

## Loéyins iperteskes
* Histoère d'rond pi d'cougnou
* Andenne, l'tradition du cougnou
Kurów

**Kurów** est unne bourgache plachée dins ch’Sud-Est del Polonne su el rivière Kurówka. Il y o inviron 2800 d’gins-lo (2006). 

Chl’église r'néssinche est d’1692.

In 1795, Kurów est dins l’Otriche.
In 1809, ale est dins ch’Duké Varsovie et pi dins ch’roéyôme Polonne in 1815.

Ch’général Wojciech Jaruzelski qu’étoait ch’présidint del république Pologn il est né à Kurów in 1923.

= Notes pi référinches =

Voïvodie: Lublin

Poviat: Pulawski


Image:Żarnów, kościół św. Mikołaja.jpg|Chl'église
Image:Urzad2.jpg|Moaison Conmunale


= Loéyins iperteskes =
* pologn/conmunes/lubelskie/kurow 

* www.kurow.lubelskie.pl

* Wiki about Kurów
Kémie

El kémie est l’scienche d’chés atomes, d’chés molécules, d’chés matériaux et pi del’réaction kémique.

Ch'terme-lo , ch’est directemint tiré del'arabe: الخيمياء "*al kemi*". 

In Frinsè, cha dvient alchimie pi chimie.

El kémie dins ch’laborétoère :

El **kémie**, ch’est l’scienche qui étudie :

* l’composition de la matière, 

* chés réactions kémique et pi

* chés propriétés del’matière 

In kémie, in étudie l’réaction intre deus simpes atomes et pi auchi chés édifiches moléculoères aveuc pusieurs dizaines d'miliers d'atomes (ADN, protéines, cristaux, …). 

Ch’domainne d'application del kémie vo d'ch’femtomète (10-15 m)  et pi ch' micromète (10-6 m). 

·	Chés **[[élémints kémiques|élémints]]**

·	el **[[kémie fisique]]**

·	el **[[kémie téorique]]**

·	el **[[kémie analitique]]**

·	el **[[kémie organique]]**

·	el **[[kémie inorganique]]**

·	el **[[biokémie]]**

·	el **[[scienche d’chés matériaux|kémie d’chés matériaux]]**

·	el **[[termodinamique kémique]]**

·	el **[[kémie d’chés solutions]]**

L'ieu : troés atomes, deus élémints O pi H, deus liaisons, unne molécule.

## Vir auchi

Il y o d'autes domainnes :

Astrokémie, Kémie atmosférique, Kémie inviron'mintale, Kémie organométalique, Kéimie d'chés polymères, Kémie d'chés solutions, Kémie supramoléculoère, Kémie vèrte, 

Kémie bioorganique, Kémie bioinorganique, Kémie mèdichinale,Inmunokémie, Formacolodjie, Fytokémie.

Kémie nucléoère,

Jéokémie, 

Fotokémie, Pétrokémie, Kémie industrièle, 

## Notes pi référinches

1 - ch' rayon éd chl'électron est d' 2,8 10-15 m 

Lange's Handbook of Chemistry

## Référins'
Liste d’ches élémints kémiques

=Liste d’ches élémints kémiques=

## Dvint d’kmincher

El grafie picarde cange aveuc el convincion d’écrivure. 

Il y o par egzimpe ch’sistème fonétike,  ch’sistème Feller-Carton …

Achteure, ch’est ch’sistème Feller-Carton qu' est ch’pu utilisé.

Din ch’sistème Feller-Carton, par egzimpe, in cange par i ch’ y frinsé pi in cange par f ch’ ph français.

Finalemint, par egzampe, ch’mot franchoès PHOSPHORE i dvient FOSFORE in picard.

Ch’ PH-lo, ch’est un truc frinsé por foaire pu chic mais chés Italyins étou is écrivette FOSFORO …

Din ch’sistème-lo, in dit auchi par egziampe Fisike pour Physique in franchoès.

## chés élémints din chl’orde alfalimérique

= Vir étou =
* Tableau périodique
* Atonme
* Molétchule

= Loéyins iperteskes =

* Base d'données del Sochiété Franchoèse d'Kémie (SFC)
Arts/Groupe COBRA

= CoBrA =

Ch'groupe COBRA (COpenhague, BRuxelles, Amsterdam)(1948-1951) est un groupe d'peintes, d' stchulteus et pi d'poétes.

Ch'groupe est foaite à Paris in 1948 par deus poétes-caligrafes berges (Joseph Noiret pi Christian Dotremont), troés peintes nirlendoès (Karel Appel, Constant (Constant Van Nieuwenhuis) pi Corneille et pi un peinte danoès (Asger Jorn).

Apreu d'autes artistes sont din ch'groupe conme chés stchulpteus Heerup, Reinhoud, Ubac, Tajiri, Thommensen et pi chés peintes Alechinsky, Jacobsen, Pedersen, Vandercam, Doucet, Atlan, Raine,...

Ch'mouvemint est pour un art éspérimintal libe qui rvient à un art ésprechioniste pi brongnatif.

= Chés artistes =

### [[Danemark]]

* Asger Jorn, 
* Henry Heerup, 
* Carl-Henning Pedersen, 
* Ejler Bille, 
* Egill Jacobsen, 
* Else Alfelt, 
* Sonja Ferlov, 
* Erik Thommesen, 
* Erik Ortvad, 
* Mogens Balle, 
* Svavar Gudnason.

### [[Péis-Bas]]

* Karel Appel, 
* Guillaume Corneille (Cornelis Van Beverloo, d'origine Berge), 
* Lucebert (Lucebertus Swanswijck), 
* Constant (Constant Nieuwenhuis),
* Jan Nieuwenhuys, 
* Anton Rooskens, 
* Theo Wolvecamp, 
* Eugene Brands, 
* Lotti Van Der Gaag, 
* Shinkichi Tajiri, 
* Jan Cox.

### In [[Bergike]]
 
* Christian Dotremont, 
* Pierre Alechinsky, 
* Reinhoud (Reinhoud d'Haese), 
* Serge Vandercam, 
* Raoul Ubac,
 
* Pol Bury, 
* Jacques Calonne (étous musichien), 
* Hugo Claus (étous écrivin), 
* Jean Raine, 
* Marcel Havrenne, 
* Joseph Noiret
* Georges Collignon

### In [[Suéde]]

* Bengt Lindström

### In [[France]]

* Jacques Doucet, 
* Édouard Jaguer, 
* Jean-Michel Atlan.

= Notes pi référinches =

= Loéyins iperteskes =

* Cobra museum voor moderne kunst pèrt ofichiel du Musèe CoBrA à Amstelveen.

* Pache COBRA sur ech pèrt Pierre Bachy

* DEA sur CoBrA

* Introduction à CoBrA
Flanmike à poérions

= Flanmike à poérions =

## L’ércette del flanmike à poérions

In foaite unne pate conme pour unne tèrte. I veut miu foaire tchuire ch'pate à blanc.

In touille chés poérions décopès aveuc chés us au lait, du sé et pi du poève. Ch'est coér pu boin si oz aveu foaite rissoler un molé chés poérions din un molé d'beurre édvant d'touiller.
 

O n'aveu pu qu'à inforner el **flanmike**

= Référinches =

### à vir auchi

= Loéyins iperteskes =
Mon

= Mon =

**Mon** o **Mont** in picard est unne vile d'Bergike plachée in Walonnie. 

Ech nom, ch'est *Mons* in frinsé, *Bergen* in nirlindé et pi *Mont* in walon.

Anchienne capitale éd chés comtes Hénau, Mon est ch'siéche d’unne Cour d'appel.

Mon o sin prope jornal satirique aveuc *[[El Batia moûrt soû]]* qu'anime notanmint ch'peinte Serge Poliart.

= El Ducasse d'Mon =

Ducasse, ch'est un terme qui vient du mot "Dédicace". Ch'est unne fiète pour un Saint "fondateu".

Durint l'ducasse, in cante *El DOUDOU*:

:*C'est l'Doudou c'est l'mama C'est l'poupée, poupée, poupée*
:*C'est l'Doudou, c'est l'mama C'est l'poupée St Georg' qui va*
:*Les gins du rempart riront comm' des kiards Dé vir' tant de carottes*
:*Les gins du culot riront comm' des sots Dé vir' tant de carotes' à leu' pots*.

= Référinches =

= Loéyins iperteskes =

* Archives du jornal satirique ''El Batia Moûrt soû'' 
* http://ducassedemons.info/media/doudou/paroles.htm
Boudin picard

=ÉCH BOUDIN PICARD=

Os avez l’erchette su ch’chite-lo:

## Loéyins iperteskes

*  Boudin picard (in frinsé pi in picard – l’érchette, ale est érterduite par Gérard Martel) 

## Notes pi référinches
Fricandèle

=El fricandèle=

In Bergike pi din ch’ Nord Frinse, el **fricadelle** (in dit étous  **fricandelle** ou **fricandèle**) est ène sorte d’seucisse  panée d'ène tchinzaine d’centimètes qu'in minge din chés baraques à frites.

Ale est foaite surtout d’fricot d’poulet et pi d’coéchon. 

El  fricandelle  est traditionèlemint tchuite din l'heule d’ène friteuse mais in put auchi l’foaire din ène païèle.

## Référinches

## Loéyins iperteskes

* Erchète del Fricandèle à base d'vieu
Andoullette Kimbré

Chele **andoullette Kimbré** est foète aveuc del frèse d’vieu (in ne met mie d’couéchon conme dins d'otes andoullettes)  et pi ale est  inroulée din un bouéyeu d’boeu.  Ch'est unne spéchialité Kimbré.

Dpuis 1992, ale  andoulle  pi  ale andoullette Kimbré,  is ont un label régional del région Nord-Pas-Calés. Chpindant, dpuis l'épizootie del « vake fole » (ESB), in ne put mie achteur s’servir del frèse d’vieu.  Ale « Confrérie de l'Andouillette », créée in 1986 s'est donné pou but d’foaire el promocion ed l'andoullette et pi d’toute chele gastronomie Kimbré.

## Loéyins iperteskes

*Chite del Confrérie éd l'andoullette Kimbré.
Urope

L’**Urope** ch'est un continint. Ale est à mzure lonmée : ch’ « Viu Continint » (o chl’ « Anchien Monte »). Es superfichie est d' 10 392 855 km² ; s' populacion est d' 733 000 000 d’gins.

## Étymologies

Dins l’mitolodjie greke, Urope (Εὐρώπη) ch'est l’file Agénor. Ch’est unne princhesse fénichiene qui étot agripée et séduite par Zeus métamorfosé in blank tor, et inmenée su l’ile ed Crète doù al' infanta Minos.

## Géografie éd l’Urope
 

L'Urope o unne superfichie d'inviron 10 millons d’km², préchisémint 10 392 855 km². Ch'est un tiérs Afrike o un quart Asie obin Amérikes.

* Vue satelite aveuc Wikimapia

## Politike
 

Ches païs qu'ont tout o unne partie ed leu tère in Urope sont 49 :

Albanie, Alemanne, Andore, Azerbaïdjan, Biélorussie, Bas-Païs, Bergike, Bosnie-Érzégovine, Bulgarie, Croachie, Danemark, Espanne, Éstonie, Finlinde, Franche, Géorgie, Grèche, Hongrie, Irlinde, Islinde, Italie, Kazakhstan, Kosovo, Létonie, Liechtenstein, Lituanie, Lussimbourk, Machédoène, Malte, Moldavie, Monaco, Noérmont, Norvège, Otrike, Oucrinne, Polonne, Portugal, Républike tchèke, Roumanie, Roéyôme-Uni, Russie, Saint-Marin, Serbie, Slovakie, Slovénie, Suède, Suisse, Turkie pi Vatican.

Deus païs sont considérés conme cultchurélemint in Urope :

Arménie, Kipre

Vint-uit païs sont dins l'Union uropéyine.

## Notes pi référinches
Potache Carcy

Chés ingrédients du **Potache Carcy** : carottes, navets,  oignons, céleri in branke, riz,  burre, crème o lait, sé, poévre, pan d’ mie, et pi ole pi burre pour frire chés croûtons.

Os avez l’erchète du potache d'Carcy-in-Pontiu su ch’chite-lo:

*  Potache d'Carcy-in-Pontiu

## Loéyins iperteskes
* Carcy-in-Pontiu

## Notes pi référinches
Wycliffe Bible Translators

**Wycliffe Bible Translators** est ène organisation qu’foaite ène érterduchion del Bible din chés langues éd ch’monne. 

= **Wycliffe Bible Translators** =

Wycliffe o té créé in 1942 par William Cameron Townsend. 

Wycliffe est din inviron 50 péis. 

John Wycliffe est ch’preumié qu’o értrinduit tertous el Bible. 

## Filosofie pi métodes

El filosofie d’Wycliffe est basée su Townsend's Protestintisme.

Din ch’ Protestintisme-lo, in suit ch’princhipe del *[[sola scriptura]]* et pi in ergarde chés écrivures del Bible conme un infaillibe mot éd Diu.

Din ène Wycliffe mission, in dminde el permission d’ouvrer au governemint del région. 

Apreu, pusieurs tiots étchipes apprènnete el langue.

Alors, i feut comprinde l’[fonolodgie]] pi ach’momint-lo, in couésit un sistème d’écrivure. 

Finalmint, l’écrivure érterduit est corrigée aveuc ches gins éd tchuin-lo.

El Summer Institute of Linguistics, achteure SIL International, étoait ène tiote école d’étè in 1934. 

Ches « Wycliffe Bible Translators » ont té crititchés par chés intropolodgistes pi par chés ‘’“Third World Nationalists”’’’. 

## Notes pi référinches

* Colby, Gerard with Dennett, Charlotte. (1995). "Thy Will Be Done. The Conquest of the Amazon: Nelson Rockefeller and Evangelism in the age of Oil" Harper Collins, New York, NY.

* Vickers, William. (1984). "Review: *Fishers of Men or Founders of an Empire? The Wycliffe Bible Translators in Latin America * by David Stoll." *American Ethnologist*, 11.1, 200-201.

[JSTOR](http://links.jstor.org/sici?sici=0094-0496(198402)11%3A1%3C200%3AFOMOFO%3E2.0.CO%3B2-C)

= Loéyins iperteskes =

Ofichial chite du Wycliffe International, aveuc ches loÿins éd ches « national Wycliffe organisations ».

Wycliffe Associates USA 

Wycliffe Associates UK
Tiots noms din ches langues d'Ouol

***Ébeuche à  compléter   *** (Ébauche / Stub )

* pour chés tiots noms in walon, vir : :wa:Pitit_no_walon
* pour chés tiots noms dins chés langues latines : vir : :it:Prenomi nelle lingue romanze

## Ches tiots noms dins ches langues d’Ouol

=A=

=B=

=C=

=D=

=E=

=F=

=G=

=H=

=**I**=

=J=

=L=

=M=

=N=

=O=

=P=

=Q=

=R=

=S=

=T=

=U=

= Notes pi référinches =

= Loéyins iperteskes =

*  tiots noms walons 
*  tiots noms in walon pi in gallo
Leuze-in-Hénau

**Leuze-in-Hénau**   (*Leuze-en-Hainaut* in frinsé) ch' est eune ville picarte  in Walonnie din l' pourvinche  Hénau (Bergike). 

Nombe ed gins au 1er novimbe 2008 : 13 415 Leuzoès

## histoère

Ch'nom galo-romain étoait Lutosa.

Apreu, il y o ch'monastère Saint Pierre pi Paul ach mitan du 7° sièke.

Ches neurminds is ont broéyé ch'monastère au 9° sièke.

## Féte ed ches Roés Brouzés
Chaque innée, ch' 6 janvié, il y o el féte ed ches 'Roés Brouzés' dins ch'folklore Leuzoès. 

Tertous ches infants del vile s'costumette pi is vont din ches moaisons pour avoèr ène tiot pièche d'monnoé apreu avoèr canté el canchon ed ches roés: 

'C'est aujourd'hui les rois brouseus, 

N'avons pu d'pain pou nous soupeu, 

Pardieu pou l'amour, pou l'amour, 

Pardieu pou l'amour de Dieu. 

ch'refrin

Madame sivouplé, faites la charité 

Au pauvre malheureux qui a les bras cassés 

Celui qui donnera 

Ei paradis ira 

Celui qui n'don'ra pas 

Ei enfer il ira, tout droit 

M'pa a passeu pa l'queminée 

Y' a eu ses deux oreill's brûlées 

Pardieu pou l'amour, pou l'amour, 

Pardieu pou l'amour de Dieu. 

Y'avait des gamb' comme des fêtus 

Marie-Mad'leine les a rompus 

Pardieu pou l'amour, pou l'amour, 

Pardieu pou l'amour de Dieu.'

= Loéyins iperteskes =
* chés roés brouzés
* Site deul conmeune
* litérature picarte
* Chinte tchulturel éd Leuze
Filles Celles Picardes

**Les Filles celles Picardes**, ch't ein cabaret in picard ed'Tournai. Belinda Caufriez, ch'étoet l'présidinte ed ceul cabaret d'2004 à 2020.

Ceul groupe, i-a 'tè créè in avril 2004. 

In 2011, cheul groupe ch'est =

* Belinda Caufriez , Alexandra Caufriez , Dominique Culot , Catherine Dejonghe , Sabrina De Mey , Marie Ghislain, Laurence Lacante, Françoise Vanden Broecke, et deux jeunes recrues, Eva Rigaut et Célie Guévart 

L’***mouque à miel*** ed **Childéric** ch'est leu imblème.

L’pianiste ch’étôt Linda Isenguerre ach début, pis apré, ch'est Jean-Marie Carlier qu' est au piano. 

## Les cabarets
Leu prumier éspectaque i-a yu liu in 2005, à la ***Halle aux draps*** d' Tournai.

* 2005
:::As-tu trouvé t'plache (B) (écrite in 2000 pèr Bélinda - 2e prix Concours Prayez 2003 catégorie chansons)
:::Maman (S)
:::Pourcheaux d'mur (C)
:::Vieilles miss (F) (écrite par Bélinda )
:::Petite tournaisienne (D)
:::Pierre (F)
:::Tournaisienne (A)

* 2006
:::...
* 2007
:::L'infance involée (S)
:::J'invoie ruer (L)
:::Les Géants d'Tournai (F pi D)
:::Les filles, celles routardes (C)
:::M'viell' carette (M)
:::Les is gadous (Linda)
:::Les Mémères (B)
:::Les vieux mariés (A)
:::Rachènes d'ichi et d'ailleurs (D)
:::El lief et l'tortue (F)

* 2008
:::Dallés trop tôt (A)
:::La Mascotte (S et F)
:::A m'manman (F)
:::P'tits riens qui cang'tent tout (Dom)
:::Sous l'lune (B)
:::Le bonheur dins l'ménache ( teske - A - L)
:::P'tit's rues de Tournai (Marie Astric)

* 2009 (Cheonquième saiseon)
:::::**''Les Filles Celles Picardes fiêt'tent leu Cheonquième'' !**
* 2010
:::::Canchons édseur chés **musiques à chinéma**
:::Moteur
:::El vie, ch't'un dessin animé
:::Ein p'tit bout d'feimme (B)
:::Panne sèque (D)
:::Promotieon (B pi MA)
:::El culte del minceur, d'l'apparince
:::Accor, reine de faite (MA)
:::Et après (F)
:::Eine guisse d'espoir (S)
:::Sapré caractère
:::Ch'est nous eautes les vamps
:::Léontine et Mariette à l'cince
:::Eine heomme d'occasion
:::I feaut printe eine tournaisienne (L)
:::Vife no patois
:::La gazette

* 2011
:::::**Les Filles celles Picardes n' met'tent pus d' gants ! **
:::Les nouvieux moulins à vint (ch'est dseur chés éoliènnes)
:::Chiffleot queopé
:::Peaufe pays
:::Em'chitadelle, de doucheur et d'dintelles
::: ...

* 2012
:::...
* 2013 (9 ième saiseon)
:::::**L'ormisse à nuèf**

* 2014
:::::**Les Filles celles Picardes fêtent leurs 10 z'ans !**
* 2015
:::::**Cha comminche toudis comme cha !**
* 2016
:::::**Les Filles celles Picardes orsaqu'tent l'bas ... (résille) **
* 2017 (saiseon 13)
:::::**La tr31zième (s)cène**
* 2018
:::::**Les Filles, Celles Picardes Chantent Pour La Goudinière**
::14 ième saiseon : 
:::::**Ayez FIATE in nous-zéautes !**
* 2019 (15 ième saiseon)
:::::**Les Filles celles seont dins l'poste !**
* 2020 (16 ième saiseon)
:::::**Histoires d'feimmes , 1920-2020**
* 2021 (17 ième saiseon)
::nov 2021 : Les filles celles au cabaret.
:::::...
* 2022 (18 ième saiseon)
:::::...
* 2023 (19 ième saiseon)
:::::**I'a cor' eine masse d'ouvrache !**
* 2024 (20 ième saiseon)
:::::...
* 2025 (21 ième saiseon)
:::::« **Queonte l’vint, debout !** »

## Loéyins iperteskes
* Les Filles Celles Picardes
* vir des fotos
Choule

=El choule=

Ch’nom del **choule** vient du neurmind *"chouler"* (*s’bouchtchuler in picard ou ‘’se bousculer’’ in frinsé).



== el grande choule ==

L’choule est un viu ju. Ch’ju lo, ch’est cinsémint conme ch’rugbi.

Deus étchipes doétte amner eune bale (*'ech choulet*') dins sin vilache.

Ech choulet, ch’est eune bale in tchuir aveuc del feur.

== histoère ==

Ches écrivures pérlette del choule au 12° sièke.

In pérle étou ed ch’ju lo dins ech [[roman de Renart]]: 

* « Li vilein qui sont à la çoule... »

Il y o un viu choulet dins ch’musée d’Neurmindie. 

## el cholète ou choule à croche

Pour el cholète, in jue aveuc eune croche.

## autes jus conme l’choule

Achteure, ch’ Calcio florentin ou Calcio Storico est toudis jué à Florinche in Italie. Ch’Calcio Storico vient du haspartum romain.

= Notes pi référinches =

* Le picard de poche, A. Dawson, Assimil (2003), pache 125

* le roman de Renart, tome I, Branche II, *Renart et Chantecler le coq*, Garnier-Flammarion (1985), p.226

= Loéyins iperteskes =

* el choule din ch’Courrier Picard (Sophie Trébern - 12 Juillet 2003)
* Reportage France 3 Picardie = la chole à Tricot (Oése)
* el choule
* Choule din ch’ Ouitchipédie in Neurmind
Tennis

Ech **tennis** est un sport ed ratchète, populoère, conme chés varientes d'eul tennis ed tabe ou incor d'eul badminton qu’sont très jués in Azi.

Au tennis, in jue in simpe (deus jueus) ou bin in jue in doube (quate jueus). Cha s'pratique aveuc des ratchettes pi aveuc eune bale d’tennis. El bale est foaite in caoutchouc aveuc eune coutche d’feute.

Ch’tennis étoait au Jus Olimpiques d’1896 à Atène et pi el Fédération internationale d’tennis (ITF) o té créée in 1913.

## Jueus picards

### Amélie Mauresmo

### Julie Coin

### Julien Obry

Judi 22 janvié 2009 : Julien Obry est in mitan d’finale à Nottinghill (Australie) ; il o perdu mais il dvient ech 13ème mondiale junior.

### Deus picardes à Brisbane
 
Amélie Mauresmo pi Julie Coin ont jué pindant troès heures. Julie Coin étoait à troès points du match quante ale mnait 2-5 dins ch’troèsième set, mais Amélie Mauresmo rimporte ch’ match in troès sets (5-7 ; 6-5 ; 7-6), ech darin tie-brèke est allé jusqu’à 13 points à 11.

### [[Constant Lestienne]]

## Loÿins internètes

* Tennis Urope
* Fédération Franchoèse d’Tennis
* Roland Garros
* El ligue picarde